כתובות מלכי גבל

כתובות מלכי גבל הן סדרת כתובות פיניקיות שהציבו מלכי גבל בראשית תקופת הברזל. כתובות אלה הן הקדומות ביותר בכתב הפיניקי. הכתב הפיניקי התפתח מן הכתב הפרוטו-כנעני הפיקטוגרפי לכתב הקווי במהלך המאה ה-11 לפנה"ס. זמן קצר אחרי כן, במהלך המאה ה-10 לפנה"ס, אימצו את הכתב הזה מן הפיניקים גם העברים והארמים. הכתובות הפיניקיות הראשונות הן כתובות מלכותיות של מלכי גבל, כולן חקוקות באבן (כתובות לפידאריות).

רק בשתים מן הכתובות יש נקודת אחיזה כרונולוגית המסייעות בתיארוך כל הקבוצה. כתובת אביבעל חקוקה על פסל של המלך המצרי שישק (מחצית שנייה של המאה ה-10 לפנה"ס); כתובת אליבעל חקוקה על שבר של פסל הנושא גם כרטוש (במצרית: שִנוּ) של אוסורכון הראשון  מלך מצרים (מסוף המאה ה-10 וראשית המאה ה-9 לפנה"ס). סידורן הכרונולוגי של הכתובות מתבסס על שני פרעונים אלה, על הנתונים הגנאלוגיים בכתובות (אתבעל הוא בנו של אחרם, שפטבעל הוא בנו של אלבעל ונכדו של שפטבעל) ועל ניתוח אפיגרפי של הכתב והתפתחותו.

לפי מרבית החוקרים,Christopher Rollston, "The Dating of the Early Royal Byblian Phoenician Inscriptions: A Response to Benjamin". MAARAV 15 (2008): 57–93 סדר המלכים הוא: אחרם, אתבעל, יחמלך, אבבעל, אלבעל, שפטבעל.

כתובת אחירם
שמאל|ממוזער|250px|ארון אחירם במוזיאון הלאומי של ביירות
כתובת החקוקה על גבי ארון אחירם - סרקופג מאבן. הכתובת מתוארכת לשנת 1000 לפנה"ס לערך. הכתובת מסומנת כ-KAI 1 וכ-TSSI IIIJ. C. L. Gibson (1971): Textbook of Syrian Semitic Inscriptions: III Phoenician Inscriptions. 4.

הכתובת בעברית מודרנית

ארון זוּבמשמעות אֲשֶׁר, כמו: "נָחִיתָ בְחַסְדְּךָ עַם זוּ גָּאָלְתָּ" (שמות ט"ו י"ג), "עַד יַעֲבֹר עַמְּךָ יהוה עַד יַעֲבֹר עַם זוּ קָנִיתָ" (שות ט"ו ט"ז), "מִי נָתַן למשוסה [לִמְשִׁסָּה] יַעֲקֹב וְיִשְׂרָאֵל לְבֹזְזִים הֲלוֹא יְהוָה זוּ חָטָאנוּ לוֹ וְלֹא אָבוּ בִדְרָכָיו הָלוֹךְ וְלֹא שָׁמְעוּ בְּתוֹרָתוֹ" (ישעיהו מ"ב כ"ד), "עַם זוּ יָצַרְתִּי לִי תְּהִלָּתִי יְסַפֵּרוּ" (ישעיהו מ"ג כ"א), "אָז חָלַף רוּחַ וַיַּעֲבֹר וְאָשֵׁם זוּ כֹחוֹ לֵאלֹהוֹ" (חבקוק א' י"א), "טָבְעוּ גוֹיִם בְּשַׁחַת עָשׂוּ בְּרֶשֶׁת זוּ טָמָנוּ נִלְכְּדָה רַגְלָם" (תהלים ט' ט"ז) ועוד. עשה אתבעל בן אחירם מלך גבל לאחירם אביו כאשר השיתו (שׂם אותו) ב (בית ה)עולם
ואַל,אזהרה, מילת ציווי שלילית מלך במלכים או סוכן בסוכנים או מפקד(?) צבא יעלה (על) גבל ויגלה ארון זה - ישבר חוטר משפטו, יתהפך כיסא מלכותו ונחת תברח מגבל, והוא - תימח כתובתו מלפני גבל!

כתובת יחמלך
ממוזער|242x242 פיקסלים|כתובת יחמלך
שם אביו של יחימלך אינו נזכר בכתובת. עובדה זו יכולה לציין שיחימלך הוא מייסד שושלת, כלומר אדם שתפס את השלטון בכוח הזרוע ולא ירש אותו מאביו, ובשל כך הוא מבקש לגיטימיות. השמות אל, בעל, בעלת הם שמות שלישיית אלי גבל. הכתובת מסומנת כ-KAI 4 וכ-TSSI III 6.

הכתובת בעברית מודרנית:בית זוּ בנה יחימלך מלך גבל.
הוא חִיַּה את כל מפולת הבתים
האלה. יאריכו בעל שמים ובעלת
גבל ופנתיאוןמפחרת, מהשורש פ.ח.ר. המוכר גם:
מאוגריתית: פחֿר מעד (קהל מועד), מפחֿרת בנ אִ (עצרת בני אל), לפחֿר אִלמ (לאספת האלים), פחֿר בנ אִלמ (חבר בני אלים), בנ אִל ∥ פחֿר ככבמ (בני אל - אוסף הכוכבים), פחֿר קבצ דתנ (פחר קיבוץ דותן) וכו'.
מאכדית: paḫru (אספה, עצרת).
מסורית: פּוּחְרָא.
מערבית: فخر.

ראו צבי ושפרה רין, עלילות האלים: כל שירות אוגרית, הוצאת ענבל, פילדלפיה 1996, עמ' 72, 807. אלי גבל
הקדושים את ימות יחימלך ושנותיו
על גבל כי מלך צדיקייתכנו גם "מלך צֶדק" או "מלך צודק" ומלך
ישר לפני אלי גבל הקדושים הוא.

כתובת אבבעל
ממוזער|203x203 פיקסלים|שבר פסל שישק ועליו כתובת אבבעל
הכתובת נחקקה על פסל של שישק מלך מצרים (945-924 לפנה"ס). שישק ערך מסע צבאי לארץ ישראל בשנה החמישית לרחבעם (היא שנת 925 לפנה"ס). שישק לא הגיע לגבל. הפסל נשלח לאבבעל או שהובא על ידו כשהיה במצרים. הפסל נותן רק 'תאריך שאחריו'. הכתובת מסומנת כ-KAI 5, כ-RÉS 505 וכ-TSSI III 7.

הכתובת בעברית מודרנית:[פסל זוּ ה]ביא אבבעל מלך [גבל בן ... (יחימלך?)]
[מלך] גבל ממצרים לבעל[ת גבל אדוניתו. תאריך בעלת גבל ימות אבבעל ושנותיו] על גבל.

כתובת אלבעל
ממוזער|230x230 פיקסלים|פסל אוסרכון ועליו כתובת אלבעל
הכתובת חקוקה על פסל עליו חקוק גם שִנוּ של אוסרכון הראשון  מלך מצרים (924-889 לפנה"ס), בנו של שישק הראשון. הכתובת הפיניקית נוספה אחר כך, אך לא ברור עד כמה הכתובת מאוחרת יותר לשִנוּ. הכתובת מסומנת כ-KAI 6 וכ-TSSI III 8.

הכתובת בעברית מודרנית:פסל זוּ עשה אליבעל מלך גבל בן יחי[מלך מלך גבל]
לבעלת גבל אדוניתו. תאריך בעלת[ גבל]
ימות אלבעל ושנותיו על [גבל].

כתובת שפטבעל
ממוזער|251x251 פיקסלים|כתובת שפטבעל
הכתובת מסומנת כ-KAI 7 וכ-TSSI III 9.

הכתובת בעברית מודרנית:קיר זוּ בנה שפטבעל מלך
גבל בן אלבעל מלך גבל
בן יחימלך מלך גבל לבעלת
גבל אדוניתו. תאריך בעלת גבל
ימות שפטבעל ושנותיו על גבל.

ראו גם
רשימת כתובות כנעניות וארמיות
כתובות מלכותיות מגבל:
ארון אחירם
ארון בתנועם
מצבת יחומלך
כתובת בן שפטבעל
אובליסק אבישם
כתובות מלכותיות פיניקיות אחרות:
הסרקופג של תבנת
ארון אשמונעזר השני
כתובות בדעשתרת
כתובת כלמו
כתובת אזתוד

לקריאה נוספת
 יוסף נוה, ראשית תולדותיו של האלפבית, מבוא לאפיגרפיה ולפאליאוגרפיה שמית-מערבית, הוצאת מאגנס, ירושלים, תשמ"ט.
 Christopher Rollston, "The Dating of the Early Royal Byblian Phoenician Inscriptions: A Response to Benjamin". MAARAV 15 (2008): 57–93.
 Benjamin Mazar, The Phoenician Inscriptions from Byblos and the Evolution of the Phoenician-Hebrew Alphabet, in The Early Biblical Period: Historical Studies (S. Ahituv and B. A. Levine, eds., Jerusalem: IES, 1986 [original publication: 1946]): 231–247.
 William F. Albright, The Phoenician Inscriptions of the Tenth Century B.C. from Byblus, JAOS 67 (1947): 153–154.


 קישורים חיצוניים 

 פסל אוסרכון ועליו כתובת אלבבעל באתר מוזאון הלובר (AO 9502)
 Vriezen, Theodoor Christiaan (1951). Palestine Inscriptions. Brill Archive. GGKEY:WGXUQKP9C87. p. 7-11

 הערות שוליים 

*
מלכי גבל
קטגוריה:ממצאים ארכאולוגיים מאבן
מלכי גבל